Medociprin a lieky proti bolesti
Dobrý deň,

dnes mi bol predpísaný medociprin kvôli bolesti pri močení ale zároveň som dostala menštruáciu. Môžem užiť zároveň aj lieky proti bolesti typu panadol femina alebo to nie je vhodné?

Ďakujem vopred
Dobrý deň,
ďakujeme za Vašu otázku.
Medociprin môže zvýšiť účinok súčasne užívaného lieku Panadol femina (vrátane vedľajších účinkov). Príležitostným užitím lieku Panadol femina  sa nepredpokladá negatívny vplyv na organizmus, uvedená kombinácia liekov je možná.
Prajem skorú úľavu od ťažkostí.
S pozdravom
PharmDr. Veronika Kiabová